CELEX: 32019D1254
Language: lv
Date: 2019-07-22 00:00:00
Title: Komisijas Īstenošanas lēmums (ES) 2019/1254 (2019. gada 22. jūlijs) par saskaņotajiem rotaļlietu drošuma standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām

23.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 195/43
               
            
         KOMISIJAS ĪSTENOŠANAS LĒMUMS (ES) 2019/1254
         (2019. gada 22. jūlijs)
         par saskaņotajiem rotaļlietu drošuma standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2009/48/EK (2) 13. pantu rotaļlietas, kas atbilst tiem saskaņotajiem standartiem vai to daļām, uz kuriem atsauces publicētas Eiropas Savienības Oficiālajā Vēstnesī, jāprezumē par atbilstīgām minētajos standartos vai to daļās iekļautajām prasībām, kas noteiktas minētās direktīvas 10. pantā un II pielikumā.
                  
               
                     (2)
                  
                  
                     Ar 2009. gada 9. jūlija vēstuli M/445 Komisija lūdza Eiropas Standartizācijas komiteju (CEN) un Eiropas Elektrotehnikas standartizācijas komiteju (Cenelec) Direktīvas 2009/48/EK īstenošanas vajadzībām izstrādāt jaunus un pārskatīt spēkā esošos saskaņotos standartus. Direktīvas 2009/48/EK II pielikuma I daļas 11. punktā ir noteiktas īpašas drošuma prasības attiecībā uz darbības rotaļlietām.
                  
               
                     (3)
                  
                  
                     Batuti ir mājas apstākļiem paredzētas rotaļlietas, kuru atbalsta struktūra lietošanas laikā paliek nekustīga un kuras galvenokārt domātas bērniem lēkāšanai. Tāpēc tās ir darbības rotaļlietas Direktīvas 2009/48/EK 3. panta 21. punkta nozīmē.
                  
               
                     (4)
                  
                  
                     Pamatojoties uz 2009. gada 9. jūlija prasījumu M/445, CEN pārskatīja saskaņoto standartu EN 71-14:2014+A1:2017 par mājas apstākļiem paredzētajiem batutiem – atsauce uz šo standartu ir publicēta Eiropas Savienības Oficiālajā Vēstnesī (3) –, lai nodrošinātu, ka droši ir arī iezemētie (ieraktie) batuti, kurus tirgū laiž aizvien vairāk. Iznākumā tika pieņemts saskaņotais standarts EN 71-14:2018 par mājas apstākļiem paredzētajiem batutiem.
                  
               
                     (5)
                  
                  
                     Komisija kopā ar CEN ir novērtējusi, vai CEN izstrādātais saskaņotais standarts EN 71-14:2018 par mājas apstākļiem paredzētajiem batutiem atbilst 2009. gada 9. jūlija prasījumam M/445.
                  
               
                     (6)
                  
                  
                     Saskaņotais standarts EN 71-14:2018 atbilst tā aptvertajām prasībām, kuras noteiktas Direktīvā 2009/48/EK. Tāpēc Eiropas Savienības Oficiālajā Vēstnesī jāpublicē atsauce uz šo standartu.
                  
               
                     (7)
                  
                  
                     Saskaņotais standarts EN 71-14:2018 aizstāj saskaņoto standartu EN 71-14:2014+A1:2017. Tāpēc no Eiropas Savienības Oficiālā Vēstneša jāatsauc atsauce uz aizstāto standartu. Lai rotaļlietu ražotājiem dotu pietiekami ilgu laiku savas produkcijas pielāgošanai pārskatītajām specifikācijām, kas iekļautas saskaņotajā standartā EN 71-14:2018, atsauce uz saskaņoto standartu EN 71-14:2014+A1:2017 jāatsauc zināmu laiku vēlāk.
                  
               
                     (8)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām būtiskajām prasībām. Tādēļ šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauci uz šā lēmuma I pielikumā norādītajiem saskaņotajiem rotaļlietu drošuma standartiem, kas izstrādāti Direktīvas 2009/48/EK īstenošanas vajadzībām.
         
         
            2. pants
            Ar šo, sākot no dienas, kas noteikta šā lēmuma II pielikumā, atsauc Eiropas Savienības Oficiālajā Vēstnesī publicēto atsauci uz minētajā pielikumā norādītajiem saskaņotajiem rotaļlietu drošuma standartiem, kas izstrādāti Direktīvas 2009/48/EK īstenošanas vajadzībām.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 22. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes 2009. gada 18. jūnija Direktīva 2009/48/EK par rotaļlietu drošumu (OV L 170, 30.6.2009., 1. lpp.).
         
            (3)  OV C 282, 10.8.2018., 3. lpp.
         
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 71-14:2018 Rotaļlietu drošums. 14. daļa. Mājas apstākļiem paredzētie batuti
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas diena
                     
                  
                        1.
                     
                     
                        EN 71-14:2014+A1:2017 Rotaļlietu drošums. 14. daļa. Mājas apstākļiem paredzētie batuti
                     
                     
                        2020. gada 22. janvāris